smcproject/ml-wiki-sentences huggingface dataset:
ഇംപ്ലാന്റേഷൻ, എൻഡോമെട്രിയം, താരതമ്യ പ്ലാസന്റേഷൻ, ഗർഭാശയ, പൊക്കിൾ രക്തചംക്രമണം, ഗര്ഭപിണ്ഡവും മറുപിള്ള വികസനവും തമ്മിലുള്ള ബന്ധം, പ്ലാസന്റൽ വികസനത്തിന്റെയോ പ്രവർത്തനത്തിന്റെയോ ക്ലിനിക്കൽ വശങ്ങൾ, മറുപിള്ള ചർമ്മം, പ്ലാസന്റൽ വികസനത്തിലോ പ്രവർത്തനത്തിലോ പിതൃ ഘടകങ്ങളുടെ സ്വാധീനം, കൂടാതെ പ്ലാസന്റൽ ഡിസോർഡേഴ്സിന്റെ ബയോ മാർക്കറുകളുടെ വിലയിരുത്തൽ എന്നീ വിഷയങ്ങളിൽ ഉള്ള പഠനങ്ങൾ ജേർണലിൽ പ്രസിദ്ധീകരിക്കുന്നു.
പ്ലാസന്റൈറ്റിസ് അക്യൂട്ട് സബ്കോറിയോണിക് ഇന്റർവില്ലോസിറ്റിസിന്റെ ഹിസ്റ്റോപത്തോളജി, ലാങ്ഹാന്റെ ഫൈബ്രിനോയിഡിന്റെ പാളിയിൽ ന്യൂട്രോഫിൽ അടങ്ങിയിട്ടുണ്ട് (ഗർഭപിണ്ഡത്തിന്റെ ഉപരിതലം, കോറിയോണിക് വില്ലസിന്റെ അടിഭാഗത്ത്, മുകളിൽ വലതുവശത്ത് കാണപ്പെടുന്നു).
മറുപിള്ളയുടെ വീക്കം ആണ് പ്ലാസന്റൈറ്റിസ് .
പ്ലാസന്റൈറ്റിസിന്റെ പ്രധാന രൂപങ്ങൾ ഇവയാണ്: വില്ലൈറ്റിസ്, കോറിയോണിക് വില്ലിയുടെ വീക്കം.
ഇന്റർവില്ലസൈറ്റിസ്, ഇന്റർവില്ലസ് സ്പേസിന്റെ വീക്കം.
ഇത് ലംബമായി പകരുന്ന അണുബാധകൾ മൂലമാകാം.
അടുത്തുള്ളതിനാൽ, പ്ലാസന്റൈറ്റിസ് പലപ്പോഴും ഒരേസമയം ഫ്യൂനിസിറ്റിസ് ( പൊക്കിൾക്കൊടിയുടെ വീക്കം), കോറിയോഅമ്നിയോണിറ്റിസ് ( ഗര്ഭപിണ്ഡത്തിന്റെ ചർമ്മത്തിന്റെ വീക്കം) എന്നിവയായി സംഭവിക്കുന്നു.
5% മുതൽ 15% വരെ ഗർഭാവസ്ഥയിൽ വിട്ടുമാറാത്ത ലിംഫോസൈറ്റിക് പ്ലാസന്റൽ വീക്കം സംഭവിക്കുന്നു, സാധാരണയായി ഇത് രേഖപ്പെടുത്തിയ അണുബാധയുമായി ബന്ധപ്പെട്ടതല്ല.
അജ്ഞാതമായ എറ്റിയോളജിയിലെ വില്ലൈറ്റിസ്
ക്രോണിക് വില്ലൈറ്റിസ് എന്നറിയപ്പെടുന്ന വില്ലൈറ്റിസ് ഓഫ് അൺ നോൺ എറ്റിയോളജി ( VUE ) ഒരു പ്ലാസന്റൽ പരിക്കാണ്.
കോറിയോണിക് വില്ലി (പ്ലാസന്റൽ വില്ലി) ഉൾപ്പെടുന്ന ഒരു കോശജ്വലന അവസ്ഥയാണ് VUE .
VUE ഒരു ആവർത്തിച്ചുള്ള അവസ്ഥയാണ്, ഇത് ഗർഭാശയ വളർച്ചാ നിയന്ത്രണവുമായി (IUGR) ബന്ധപ്പെട്ടിരിക്കുന്നു.
ഭ്രൂണത്തിന്റെ മോശം വളർച്ച, പ്രസവം, ഗർഭം അലസൽ , മാസം തികയാതെയുള്ള പ്രസവം എന്നിവ IUGR-ൽ ഉൾപ്പെടുന്നു.
തുടർന്നുള്ള ഗർഭധാരണങ്ങളിൽ ഏകദേശം 1/3 ൽ VUE ആവർത്തിക്കുന്നു.
പ്ലാസന്റൽ കോറിയോണിക് വില്ലിയിലെ വീക്കം സ്വഭാവമുള്ള ഒരു സാധാരണ ക്ഷതം ആണ് VUE.
പ്ലാസന്റയിലുടനീളം മാതൃ ലിംഫോസൈറ്റുകളുടെ കൈമാറ്റവും VUE യുടെ സവിശേഷതയാണ്.
ഗർഭാവസ്ഥയിൽ 7-10% മറുപിള്ളയിൽ VUE രോഗനിർണയം നടത്തുന്നു.
VUE കേസുകളിൽ ഏകദേശം 80% ടേം പ്ലാസന്റസിലാണ് (ഗർഭാവസ്ഥയുടെ 37 ആഴ്ചയിൽ കൂടുതൽ).
32 ആഴ്‌ചയിൽ താഴെ പ്രായമുള്ള മറുപിള്ളയിൽ VUE ന്റെ കേസ് പകർച്ചവ്യാധിയായ വില്ലിറ്റിസിനായി പരിശോധിക്കണം.
ക്രോണിക് ഹിസ്റ്റിയോസൈറ്റിക് ഇന്റർവില്ലൈറ്റിസ്
ക്രോണിക് ഹിസ്റ്റിയോസൈറ്റിക് ഇന്റർവില്ലോസിറ്റിസ് ( CHI അല്ലെങ്കിൽ CHIV ) ക്രോണിക് ഇന്റർവില്ലൈറ്റിസ് ഓഫ് അൺ നോൺ (എ) എറ്റിയോളജി (സിഐയുഇ), മാസിവ് ക്രോണിക് ഇന്റർവിലോസിറ്റിസ് (എംസിഐ) എന്നും അറിയപ്പെടുന്നു, ഇത് മോണോ ന്യൂക്ലിയർ കോശങ്ങളുടെ (ഹിസ്റ്റിയോസൈറ്റുകൾ, ലിംഫോസൈറ്റുകളുടെ ഉത്ഭവം) വ്യാപിക്കുന്ന മറുപിള്ളയ്ക്കുള്ളിലെ ഇടവിട്ടുള്ള ഇടത്തിലേക്ക് ഉള്ള നുഴഞ്ഞുകയറ്റമാണ്.
ഇത് പലപ്പോഴും ഗർഭാശയത്തിൻറെ വളർച്ചാ നിയന്ത്രണത്തിന് കാരണമാകുന്നു, ഇത് ഗർഭം അലസലിനോ അല്ലെങ്കിൽ ചാപിള്ള ജനിക്കുന്നതിനോ ഇടയാക്കും.
മൊത്തത്തിൽ പ്രസവാനന്തര മരണനിരക്ക് ഉയർന്നതാണ്: 41% മുതൽ 77% വരെ.
ആവർത്തന നിരക്കും ഉയർന്നതാണ്: 67% മുതൽ 100% വരെ.
റഫറൻസുകൾ ബാഹ്യ ലിങ്കുകൾ CHI പിന്തുണ CHI ഫേസ്ബുക്ക് പിന്തുണ ഗ്രൂപ്പ്
പ്ലാസിഡ് റോഡ്രിഗ്സ് ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) ഇംഗ്ലീഷ് വിലാസം https://ml.wikipedia.org/wiki/Placid_Rodriguez
പ്രമുഖ ആണവ ശാസ്‌ത്രജ്ഞനും ലോഹ സംസ്‌കരണവിദഗ്‌ദ്ധനും കൽപ്പാക്കം ഇന്ദിരാഗാന്ധി ആറ്റോമിക്‌ റിസർച്ച്‌ സെന്റർ മുൻ ഡയറക്ടറുമായിരുന്നു മലയാളിയായ പ്ലാസിഡ് റോഡ്രിഗ്സ് ജീവിതരേഖ ജനനം
1940 ഒക്ടോബർ 5 -ന് ജോസഫ് റോഡ്രിഗ്സിന്റെയും പോളീൻ റോഡ്രിഗ്സിന്റെയും രണ്ടാമത്തെ മകനായി കൊല്ലം ജില്ലയിലെ ചവറയിൽ ജനിച്ചു.
വിദ്യാഭ്യാസം B.Sc (കെമിസ്ട്രി), കേരള സർവ്വകലാശാല 1958 B.E (മെറ്റലർജിക്കൽ എഞ്ചിനീയറിംഗ്), ഇന്ത്യ ഇൻസ്റ്റിറ്റ്യൂട്ട് ഓഫ് സയൻസ്, ബാംഗ്ലൂർ 1960 PG ട്രെയിനിംഗ് - നൂക്ലിയാർ മെറ്റലർജി, ബി.എ.ആർ.സി. ട്രെയിനിംഗ് സ്കൂൾ 1961 M.S. (മെറ്റലർജിക്കൽ എഞ്ചിനീയറിംഗ്), യൂണിവേഴ്സിറ്റി ഓഫ് ടെന്നസി 1965 Ph.D. (മെറ്റലർജിക്കൽ എഞ്ചിനീയറിംഗ്), ഇന്ത്യ ഇൻസ്റ്റിറ്റ്യൂട്ട് ഓഫ് സയൻസ്, ബാംഗ്ലൂർ 1976 M.B.A. (HRM) ഇന്ദിരാ ഗാന്ധി നാഷണൽ ഓപ്പൺ യൂണിവേഴ്സിറ്റി, 2001
അമേരിക്കയിൽ നിന്ന്‌ ബിരുദാനന്തര ബിരുദം നേടിയ പ്ലാസിഡ്‌ റോഡ്രിഗ്‌സ്‌ 1960 ലാണ്‌ അണുശക്തി കമ്മീഷനിൽ ചേരുന്നത്‌.
തുടർന്ന്‌ 1974 ൽ ഇന്ദിരാഗാന്ധി ആറ്റോമിക്‌ റിസർച്ച്‌ സെന്ററിൽ സീനിയർ ശാസ്‌ത്രജ്ഞനായി ജോലിയിൽ പ്രവേശിച്ചു.
കൽപ്പാക്കത്ത്‌ ഫാസ്റ്റ്‌ ബ്രീഡർ റിയാക്ടറുകളുടെ നിർമ്മാണത്തിലും പ്രധാനപങ്ക്‌ വഹിച്ചിരുന്നു.
കേന്ദ്ര ശാസ്‌ത്രസാങ്കേതിക വകുപ്പ്‌ ഉപദേശകനായും സേവനമനുഷ്‌ഠിച്ച അദ്ദേഹം കോളേജ്‌ തലത്തിൽ ആണവോർജ മേഖലയുമായി ബന്ധപ്പെട്ട കോഴ്‌സുകൾ ആരംഭിക്കുന്നതിന്‌ മുൻനിരയിൽ പ്രവർത്തിച്ചിരുന്നു.
ഇന്ത്യൻ ന്യൂക്ലിയർ സൊസൈറ്റി പ്രസിഡന്റായി സേവനമനുഷ്‌ഠിച്ചിട്ടുള്ള റോഡ്രിഗ്സിന്റെ ശാസ്‌ത്ര ഗവേഷണ രംഗത്തെ സംഭാവന കണക്കിലെടുത്ത്‌ ദേശീയ അന്തർദേശീയ അംഗീകാരങ്ങൾ ലഭിച്ചിട്ടുണ്ട്‌.
പുരസ്കാരങ്ങൾ നാഷണൽ മെറ്റലർജിസ്റ്റ്സ് ഡേ അവാർഡ് (1978) - മിനിസ്ട്രി ഓഫ് സ്റ്റീൽ ആന്റ് മൈൻസ് കെയ്ത്ത് ഹാർട്ട്‌ലി മെമ്മോറിയൽ (ലെക്ച്ചർ) മെഡൽ (1986) - ഇന്ത്യൻ ഇൻസ്റ്റിറ്റ്യൂട്ട് ഓഫ് വെൾഡിംഗ് ജി.ഡി. ബിർള ഗോൾഡ് മെഡൽ (1987) - ഇന്ത്യൻ ഇൻസ്റ്റിറ്റ്യൂട്ട് ഓഫ് മെറ്റൽസ് VASVIK റിസേർച്ച് അവാർഡ് ഫോർ മെറ്റീരിയൽസ് സയൻസ് ആന്റ് ടെക്നോളജി (1990) MRSI ലെക്ച്ചർ മെഡൽ (1991) - മെറ്റീരിയൽസ് റിസേർച്ച് സോസൈറ്റി ഓഫ് ഇന്ത്യ MRSI-ICSC അവാർഡ് (1997) - മെറ്റീരിയൽസ് റിസേർച്ച് സോസൈറ്റി ഓഫ് ഇന്ത്യ ഫോർ ദ സേക്ക് ഓഫ് ഓണർ അവാർഡ് (1998) - റോട്ടറി ക്ലബ് ഓഫ് മദ്രാസ് സ്വദേശി ശാസ്ത്ര പുരസ്കാരം (1998) - സ്വദേശി സയൻസ് മൂവ്മെന്റ് ശ്രീ. ഓം പ്രകാശ് ഭാസിൻ ഫൗണ്ടേഷൻ അവാർഡ് ഫോർ എഞ്ചിനീയറിംഗ് ഇൻക്ലൂഡിംഗ് എനർജി ആന്റ് എയറോസ്പേസ് (1999) MRSI - ഡിസ്റ്റിൻഗ്വിഷ്ഡ് ലെക്ച്ചർഷിപ്പ് (2000-2001) - മെറ്റീരിയൽസ് റിസേർച്ച് സോസൈറ്റി ഓഫ് ഇന്ത്യ നാഷണൽ മെറ്റലർജിസ്റ്റ്സ് ഡേ അവാർഡ് (2000) - ഇന്ത്യൻ ഇൻസ്റ്റിറ്റ്യൂട്ട് ഓഫ് മെറ്റൽസ് പ്ലാറ്റിനം മെഡൽ (2003) - ഇന്ത്യൻ ഇൻസ്റ്റിറ്റ്യൂട്ട് ഓഫ് മെറ്റൽസ്
ഭാര്യ: ബ്ലോസം.
മക്കൾ: സുദർശൻ റോഡ്രിഗ്‌സ്‌ (പരിസ്ഥിതി ശാസ്‌ത്രജ്ഞൻ), മേനക റോഡ്രിഗ്‌സ്‌ (ബാംഗ്ലൂർ ഇന്ത്യൻ ഫൗണ്ടേഷൻ ഓഫ്‌ ആർട്‌സ്‌)
ജിയോസിറ്റീസ് പ്രൊഫൈൽ
പ്ലാസ്മ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Plasma ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
രക്ത പ്ലാസ്മ പ്ലാസ്മ (ഭൗതികശാസ്ത്രം) പ്ലാസ്മ (കെ.ഡി.ഇ) പ്ലാസ്മ (ധാതു)
പ്ലാശ് ഇംഗ്ലീഷ് വിലാസം https://ml.wikipedia.org/wiki/Butea_monosperma
ചുവന്ന പൂക്കളുണ്ടാവുന്ന നിത്യഹരിതമരങ്ങളിലൊന്നാണ്‌ പ്ലാശ് അഥവാ ചമത .
Butea monosperma അഥവാ Butea frondosa, Erythrina monosperma അഥവാ Plaso monosperma എന്ന് ശാസ്ത്രീയനാമം.
ഇംഗ്ലീഷിൽ ഫ്ലേം ഓഫ് ദ ഫോറസ്റ്റ് (Flame of the forest)എന്നും അറിയപ്പെടുന്നു.
കാട്ടുപ്രദേശങ്ങളിൽ കൂടുതലായി കണ്ടു വരുന്നു.
പ്ലാസി യുദ്ധം പ്ലാശ് മരങ്ങൾ കൂടുതലുള്ള ബംഗാളിലെ പ്ലാസ്സി എന്ന സ്ഥലത്താണ്‌ നടന്നത്.
ഫെബ്രുവരി മുതൽ മാർച്ചുവരെയുള്ള മാസങ്ങളിലാണ്‌ പൂക്കുന്നത്.
കോലരക്ക് ഉണ്ടാക്കുന്ന “ലാക്ക് ഇൻസെക്റ്റിനെ” ഈ മരത്തിലും വളർത്താറുണ്ട് അപരനാമങ്ങൾ
സംസ്കൃതത്തിൽ പലാശം, കിംശുകഃ, രക്തപുഷ്പകഃ, ബ്രഹ്മവൃക്ഷ എന്നും ഹിന്ദി , ബംഗാളി എന്നിവയിൽ പലാശ് എന്നും മറാഠിയിൽ പളസ് (पळस) എന്നും തമിഴിൽ മുർക്കമ്പൂ, പലാശം എന്നും തെലുങ്കിൽ പലഡുലു, പലാസമു എന്നിങ്ങനെയുമാണ്‌ പേരുകൾ.
ഇന്ത്യയിലുടനീളം കാട്ടുപ്രദേശങ്ങളിൽ കാണപ്പെടുന്നു.
വളക്കൂറുള്ള പ്രദേശത്താണ്‌ കൂടുതലും വളരുന്നത്.
10-15 മീറ്റർ ഉയരത്തിൽ വളരുന്നു.
പ്രധാന തടി വളഞ്ഞ് പുളഞ്ഞ് ശാഖകളോടെയായിക്കാണപ്പെടുന്നു.
രസാദി ഗുണങ്ങൾ രസം			:കടു, തിതം, കഷായം ഗുണം		:ലഘു, രൂക്ഷം വീര്യം			:ഉഷ്ണം വിപാകം		:കടു
പൂവ്, ഇല, കായ്, തൊലി ഔഷധ ഉപയോഗം
ചുവന്ന നിറത്തിലുള്ള പശ വയറിളക്കത്തിനു മരുന്നായി ഉപയോഗിക്കുന്നു.
വിത്ത് വിരകളെ ഇളക്കുന്നതിനു ഉപയോഗിക്കുന്നു.
വിത്തു പൊടിച്ച് ചെറുനാരങ്ങ നീരിൽ ചാലിച്ചു് വട്ടച്ചൊറിക്കും ഡോബി വൃണ (dhobi"s itch) ത്തിനും ഉപയോഗിക്കാം.
യോനീ രോഗങ്ങൾക്കും ഉദരകൃമിക്കും ഔഷധമായി ഉപയോഗിക്കുന്നു.
പൂരം നാളുകാരുടെ ജന്മനക്ഷത്ര വൃക്ഷംആണു് .
ചിത്രശാല പ്ലാശ് പുഷ്പം, വയനാട്ടിലെ കുറുവ ദ്വീപിൽ നിന്നും പ്ലാശിൻ തൈ, മലപ്പുറത്ത് വെള്ളക്കാട്ടു മനയിൽ നിന്നും പ്ലാശിൻ കുഴ, മലപ്പുറത്ത് വെള്ളക്കാട്ടു മനയിൽ നിന്നും പ്ലാശ് പ്ലാശ് ഇല വയനാട്ടിലെ തോൽപ്പെട്ടിയിൽ അവലംബം പുറത്തേക്കുള്ള കണ്ണികൾ ഭാരതത്തിലെ പുഷ്പങ്ങൾ: പ്ലാശ്
പ്ലാസ്മ ടെലിവിഷൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചെറിയ അയണീകൃത സെല്ലുകളാൽ നിർമ്മിതമായ പ്ലാസ്മാ ഡിസ്പ്ലേ പാനലുകളാണ് പ്ലാസ്മാ ടെലിവിഷനുകളുടെ അടിസ്ഥാന ഭാഗം.
30 ഇഞ്ചിനും മുകളിലേയ്ക്കാണ് പ്ലാസ്മാ ഡിസ്പ്ലേ പാനലുകൾ ലഭ്യമാകുന്നത്.
പുതിയ വിലകുറഞ്ഞതും കാര്യക്ഷമവുമായ എൽ സി ഡി പാനലുകളുടേയും ഓർഗാനിക് എൽ ഇ ഡി പാനലുകളുടേയും ആവിർഭാവത്തോടെ താരത‌‌മ്യേന വിലകൂടിയ പ്ലാസ്മാ ടെലിവിഷനുകളുടെ വിപണി നഷ്ടപ്പെട്ടു.
30 ഇഞ്ചു മുതൽ 15 ഇഞ്ച് വരെ (കോണോടു കോൺ) വലിപ്പത്തിലും 6 മുതൽ 10 സെന്റീമീറ്റർ കനത്തിലുമാണ് പൊതുവേ പ്ലാസ്മാ ഡിസ്പ്ലേകൾ നിർമ്മിയ്ക്കപ്പെടുന്നത്.
എൽ സി ഡി ഡിസ്പ്ലേകളേക്കാൾ കറുപ്പും വെളുപ്പും വേർതിരിച്ചുകാണിയ്ക്കുന്നതിൽ മുന്നിലാണ് പ്ലാസ്മാ ഡിസ്പ്ലേകൾ.
പ്ലാസ്മാ ഡിസ്പേകളുടെ പ്രതാപകാലത്ത് നിലവിലുണ്ടായിരുന്ന എൽ സി ഡി ഡിസ്പ്ലേകളുമായി താരതമ്യപ്പെടുത്തുമ്പോൾ പ്ലാസ്മാ ഡിസ്പ്ലേയിൽ യഥാർത്ഥ കറുപ്പ് നിറം ദൃശ്യമാക്കുമ്പോൾ സമാന എൽ സി ഡി ഡിസ്പ്ലേകളിൽ അത് ചാര നിറത്തിൽ ആയിരുന്നു കാണപ്പെട്ടിരുന്നത്.
കനം കുറഞ്ഞ സ്പടികപ്പാളികളാൽ നിർമ്മിതമാണ് പ്ലാസ്മാ ടിവികൾ എന്നതിനാൽ അവയ്ക്ക് കണ്ണാടിപോലെ പ്രതിഫലിപ്പിക്കുന്ന ദൂഷ്യവശം ഉണ്ടായിരുന്നു.
ഇതിനെ മറികടക്കാൻ പാനാസോണിക് പോലെയുള്ള കമ്പനികൾ 'ആന്റി ഗ്ലെയർ' ആവരണം പാനലുകൾക്ക് മുകളിൽ നൽകിയിരുന്നു.
എൽ സി ഡി ഡിസ്പ്ലേകളുമായി താരത‌‌മ്യപ്പെടുത്തുമ്പോൾ പ്ലാസ്മാ പാനലുകളുടെ ഊർജ്ജ ഉപഭോഗം വളരെ കൂടുതലാണ്.
പ്ലാസ്മാ ഡിസ്പ്ലേകളുടെ ഗുണദോഷങ്ങൾ ഗുണങ്ങൾ യഥാർത്ഥ കറുപ്പ് നിറം ദൃശ്യമാക്കാൻ കഴിവുള്ളതിനാൽ മെച്ചപ്പെട്ട കോണ്ട്രാസ്റ്റ് റേഷ്യോ.
എൽ സി ഡി പാനലുകളുമായി താരതമ്യപ്പെടുത്തുമ്പോൾ കൂടുതൽ വിസ്ത്രുതമായ വീക്ഷണ കോൺ(വ്യൂയിംഗ് ആംഗിൾ) ഉയർന്ന റീഫ്രഷ് റേറ്റ് ഉള്ളതിനാൽ അതിവേഗം ചലിയ്ക്കുന്ന രംഗങ്ങൾ (കായിക മത്സരങ്ങളും മറ്റും) മിഴിവോടെ ദ്രുശ്യമാക്കാൻ കഴിയുന്നു.
പാനലിൽ എല്ലായിടത്തും സമീക്രുതമായ തിളക്കവും മിഴിവും.
എൽ സി ഡി ബാക്ക് ലൈറ്റ് ഡിസ്പ്ലേകളിൽ ഇത് സാദ്ധ്യമല്ല.
ദോഷങ്ങൾ ആദ്യ തലമുറ പ്ലാസ്മാ പാനലുകൾക്ക് 'ബേൺ-ഇൻ' എന്ന ദൂഷ്യവശം ഉണ്ടായിരുന്നു.
അതായത് ഡിസ്പ്ലേയിൽ ഒരു പ്രത്യേക ഭാഗത്ത് ദീർഘനേരം ഒരു ചിത്രമോ അക്ഷരമോ ലോഗോയോ ദ്രുശ്യമാക്കപ്പെടുമ്പോൾ പ്രസ്തുത ഭാഗത്തുള്ള പ്ലാസ്മാ സെല്ലുകൾ അതി ജ്വലനത്തിനു വിധേയമായി സ്ഥായിയായ മാറ്റങ്ങൾക്ക് വിധേയമാകുന്നു.
ഉദാഹരണത്തിന് ചാനൽ ലോഗോകളും മറ്റും സ്ഥിരമായി ഒരേ ഇടത്ത് ദ്രുശ്യമാക്കപ്പെടുന്നതിനാൽ ഡിസ്പ്ലേ ഓഫ് ചെയ്താലും പ്രസ്തുത ലോഗോയുടെ അവശേഷിപ്പ് ഒരു നിഴൽ രൂപത്തിൽ സ്ഥായിയായി കാണപ്പെടുന്നു.
ഉയർന്ന ഊർജ്ജ ഉപഭോഗം.
സമുദ്രനിരപ്പിൽ നിന്നും വളരെ ഉയർന്ന വായുമർദ്ദം കുറഞ്ഞ പർവ്വത പ്രദേശങ്ങളിൽ പ്ലാസ്മാ പ്പാനലുകൾ ശരിയായി പ്രവർത്തിയ്ക്കുകയില്ല.
സമുദ്രനിരപ്പിൽ നിന്നും 6000 അടി മുകളിൽ ഈ കുഴപ്പങ്ങൾ പ്രകടമാണ്.
അന്തരീക്ഷ മർദ്ദത്തിലുള്ള വ്യത്യാസം പ്ലാസ്മാ സെല്ലുകളിലെ വാതകമർദ്ദത്തിലുണ്ടാകുന്ന വ്യതിയാനങ്ങളാണ് ഇതിനു കാരണം.
എൽ സി ഡി ഡിപ്ലേകളുമായി താരതമ്യപ്പെടുത്തുമ്പോൾ ഭാരക്കൂടുതലുള്ളവയാണ് പ്ലാസ്മാ ഡിസ്പ്ലേകൾ.
പ്ലാസിബോ പ്രതിഭാസം ഇംഗ്ലീഷ് വിലാസം https://ml.wikipedia.org/wiki/Placebo
രോഗത്തിനോ മറ്റ് ശാരീരികവൈഷമ്യങ്ങൾക്കോ ശരിയായ ചികിത്സയ്ക്ക് പകരം ചികിത്സയെ അനുസ്മരിപ്പിക്കുന്ന തരത്തിലുള്ള സമ്പ്രദായങ്ങൾ ചെയ്ത് രോഗിയെ കബളിപ്പിക്കുന്നതിനെയാണ് പ്ലാസിബോ ( / p l ə ˈ s i b oʊ / plə- SEE -boh ) എന്ന് പറയുന്നത്.
ചില സാഹചര്യങ്ങളിലെങ്കിലും ഇത്തരം ചികിത്സയിലൂടെ രോഗിക്ക് രോഗം ഭേദമായതായി അനുഭവപ്പെടുകയോ, യഥാർത്ഥത്തിലുള്ള രോഗസൗഖ്യം ലഭിക്കുകയോ ചെയ്യുന്നതിനെ പ്ലാസിബോ പ്രതിഭാസം എന്നും പറയുന്നു.
രോഗിക്ക് ചികിത്സയിലും ചികിത്സകനിലുമുള്ള വിശ്വാസം, ചികിത്സകന്റെ നല്ല പെരുമാറ്റം എന്നിവ പ്ലാസിബോ പ്രഭാവത്തെ വർധിപ്പിക്കുന്ന ഘടകങ്ങളാണ്.
ചികിത്സകൻ കൊടുക്കുന്ന പ്രേരണയുടെ ഫലമായി താൽക്കാലിക ഉത്തേജനം ലഭിച്ച രോഗി തന്റെ മനോനിലയെ രോഗശമനമായി തെറ്റിദ്ധരിക്കുന്നു.
ക്ഷിപ്രവിശ്വാസശീലരായ രോഗികളെ പല വ്യാജചികിത്സകരും മാനസികമായി സ്വാധീനിക്കുന്നു.
ഭൂരിഭാഗം ആൾക്കാരും തങ്ങളുടെ രോഗത്തിനും പ്രശ്നങ്ങൾക്കും മാന്ത്രികമായ ഒരു പരിഹാരം ആഗ്രഹിക്കുന്നവരാണ്.
ആളുകൾക്ക് നിഗൂഢത നിറഞ്ഞ കപടചികിത്സാരീതികളോടാണ് കൂടുതൽ താല്പര്യമുള്ളത്.
ഇത്തരം ചികിത്സ കൊണ്ട് ഫലമില്ലെങ്കിൽ തന്നെയും ഫലമുണ്ടായെന്ന് പറയാനുള്ള പ്രവണത അത്തരം ആളുകളിൽ കാണും.
തങ്ങളുടെ ചികിത്സയെപ്പറ്റി അമിതമായ അവകാശവാദം ഉന്നയിക്കുന്നവരാണ് വ്യാജചികിത്സകർ.
കഴിക്കുന്ന മരുന്ന് ഫലിക്കുമെന്ന വിശ്വാസമുണ്ടെങ്കിൽ രോഗശമനം സംഭവിക്കുന്നു എന്ന തോന്നൽ ഉണ്ടാക്കുന്നു.
രോഗത്തിനെതിരായ ശരീരത്തിന്റെ പ്രതിരോധം ഊർജ്ജിതപ്പെടുത്തുക വഴി ചിലരിൽ ചില രോഗങ്ങൾ കുറയാനിടയുണ്ട്.
എന്നാൽ മാരകരോഗങ്ങളിൽ (ന്യൂമോണിയ, 
കാൻസർ, എയ്ഡ്‌സ്, ലിവർ സിറോസിസ് തുടങ്ങിയവ) മാറ്റമുണ്ടാകില്ല.
പല രോഗങ്ങളും ചികിത്സയൊന്നുമില്ലാതെ മാറുന്നവയാണ്.
നമ്മുടെ ശരീരത്തിന് സ്വാഭാവിക പ്രതിരോധശക്തിയുണ്ട്.
പല മാരകരോഗങ്ങൾക്കും ദീർഘമായി അനുഭവിക്കുന്ന രോഗങ്ങൾക്കും സ്വാഭാവിക ഏറ്റക്കുറച്ചിലുകൾ ഉണ്ടാകാറുണ്ട്.
അതിനെ പലരും രോഗശമനമായി തെറ്റിദ്ധരിക്കുന്നു.
പുളിഞ്ചോട് മെട്രോ നിലയം
പുളിഞ്ചോട് ഉള്ള കൊച്ചി മെട്രോ നിലയം ആണ് പുളിഞ്ചോട് മെട്രോ നിലയം .
2017 ജൂൺ 19 ന് സേവനം ആരംഭിച്ച ആലുവ നിലയത്തിനും കമ്പനിപ്പടി മെട്രോ നിലയത്തിനും ഇടയിൽ ഉള്ള മെട്രോ നിലയം ആണിത്.
രൂപകൽപ്പന പുളിഞ്ചോട് മെട്രോ നിലയത്തിന്റെ ഉൾവശം
കൊച്ചി മെട്രോയുടെ പുളിഞ്ചോട് മെട്രോ നിലയത്തിന്റെ തീം പച്ചപ്പ് നിറഞ്ഞുനിൽക്കുന്ന പുളിഞ്ചോട് ആണ്.
ഹരിതഭംഗിയുടെ കഥപറയുന്ന ചിത്രങ്ങൾ ആണ് ഇവിടത്തെ പ്രത്യേകത.
പുൽമേടുകളുടെയും ഘോരവനത്തിന്റെ ചിത്രങ്ങളും ഈ മെട്രോ നിലയത്തിൽ കാണാം.
കൊച്ചി വൺ കാർഡ്
കൊച്ചി മെട്രോയിൽ ടിക്കറ്റ് ആയും മെട്രോയ്ക്ക് പുറത്ത് ഡെബിറ്റ് കാർഡായും ഉപയോഗിക്കാവുന്ന ഒരു കാർഡ് ആണ് കൊച്ചി വൺ കാർഡ്.
പുളിമാത്ത് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pulimath_Gramapanchayath
തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് പുളിമാത്ത് .
നാടുവാഴി-ഭൂപ്രഭക്കന്മാരുടെ നിയന്ത്രണവും, ജാതിമതചിന്തകളെ അധികരിച്ചുള്ള ഭരണനിയന്ത്രണവാഴ്ചയും ഇവിടെ ഭാഗവും നിലനിന്നിരുന്നു.
ഭൂമിയുടെ ബഹുഭൂരി സവർണ ഹിന്ദുക്കളുടെ കൈവശമായിരുന്നു.
പുലിയുടെ പുറത്തുകയറി വന്ന് തങ്ങളെ വന്യജീവികളിൽ നിന്നും പ്രത്യേകിച്ച് കാട്ടുപുലികളിൽ നിന്ന് രക്ഷിച്ച മാതാവ് എന്ന അർത്ഥത്തിൽ പുലിമാതാവ് , പുളിമാത്ത് ആയി രൂപംകൊണ്ടതായി കണക്കാക്കപ്പെടുന്നു.
കൊടുംകാട് നിലനിന്നിരുന്ന കാലംതൊട്ടേ വളരെ കൂടുതൽ പുളിമരങ്ങൾ പഞ്ചായത്തിന്റെ വിവിധ ഭാഗങ്ങളിൽ ഉണ്ടായിരുന്നു എന്നും അതിൽനിന്നാണ് പുളിമാത്ത് എന്ന പേരുലഭിച്ചതെന്നും ഒരു അഭിപ്രായമുണ്ട്.
കൊടുവഴുന്നൂരിൽ വലിയകാട് എന്ന സ്ഥലത്ത് ഒരു നൂറ്റാണ്ട് മുമ്പ് സ്ഥാപിതമായ സർക്കാർ പ്രൈമറി സ്കൂളാണ് ആദ്യത്തെ വിദ്യാലയം.
കൈത്തറി , കശുവണ്ടി , ഇഷ്ടികനിർമ്മാണം , ബീഡി എന്നിങ്ങനെ 4 പ്രധാന വ്യവസായമേഖലകളാണ് ഉള്ളത്.
1953-ൽ കെ. ശങ്കരനാരായണൻ പോറ്റിയുടെ നേതൃത്വത്തിലുള്ള ആദ്യ കമ്യൂണിസ്റ് ഭരണസമിതിയാണ് പഞ്ചായത്തിന്റെ ആദ്യത്തെ ജനകീയസമിതി.
ആദ്യപഞ്ചായത്ത് ഭരണസമിതി രൂപംകൊണ്ട സമയത്ത് ഏഴ് വാർഡുകളുണ്ടായിരുന്നു.
വടക്ക്: കിളിമാനൂർ, പഴയകുന്നുമ്മൽ കടക്കൽ ഗ്രാമപ്പഞ്ചായത്തുകൾ കിഴക്ക്: കല്ലറ, വാമനപുരം ഗ്രാമപ്പഞ്ചായത്തുകൾ തെക്ക്: വാമനപുരം നദി പടിഞ്ഞാറ്: നഗരൂർ പഞ്ചായത്ത്
ഭൂപ്രകൃതിയനുസരിച്ച് ഈ പഞ്ചായത്തിനെ കുന്നുകൾ, മലകൾ, ചരുവ്പ്രദേശം, താഴ്വര, സമതലം, ചതുപ്പുനിലം എന്നിങ്ങനെ തിരിക്കാം.
വാമനപുരം നദിയും ചിറ്റാറും ഒട്ടനവധി കുളങ്ങളും, തോടുകളും, നീരുറവകളുമാണ് പ്രധാന ജലസ്രോതസ്സ്.
സമുദ്രനിരപ്പിൽ നിന്ന് ഉദ്ദേശം 2500 അടി ഉയരമുള്ള വിശാലമായ കടലുകാണിപ്പാറയും അതിനോട് അനുബന്ധിച്ചുള്ള തണൽ വൃക്ഷങ്ങളും വിനോദ സഞ്ചാര കേന്ദ്രമാണ്.
ഗ്രാമപഞ്ചായത്ത് വാർഡുകൾ ശീമവിള പുല്ലയിൽ പുളിമാത്ത് പൊരുന്തമൺ മഞ്ഞപ്പാറ കുടപ്പാറ അരിവാരിക്കുഴി കാട്ടുംപുറം കൊല്ലുവിള പയറ്റിങ്ങാക്കുഴി താളിക്കുഴി കമുകിൻകുഴി കാരേറ്റ് പേടികുളം പ്ളാവോട് അരിനെല്ലൂർ കൊടുവഴന്നൂർ എരുത്തിനാട് അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (പുളിമാത്ത് ഗ്രാമപഞ്ചായത്ത്)
പുളിമാന പരമേശ്വരൻപിളള ഇംഗ്ലീഷ് വിലാസം https://ml.wikipedia.org/wiki/Pulimana_Parameswaran_pillai
മലയാള നാടകകൃത്തും അഭിനേതാവുമായിരുന്നു പുളിമാന പരമേശ്വരൻപിളള (8 സെപ്‌റ്റംബർ 1915 - 22  ഫെബ്രുവരി 1948).
കൊല്ലം ജില്ലയിലെ ചവറയിൽ ചിറ്റേഴത്ത് ശങ്കരപിള്ളയുടെയും പുളിമാന എൽ. കുഞ്ചിപ്പിള്ളയുടെയും മകനായി ജനിച്ചു.
കാമൻകുളങ്ങര എൽ.പി. സ്കൂളിലും ശങ്കരമംഗലം ഗവ.
ഹൈസ്കൂളിലും പഠിച്ചു.
ഹൈസ്കൂൾ ക്ലാസുകളിൽ പഠിക്കുമ്പോൾ തന്നെ എഴുതിത്തുടങ്ങി.
തവറയിലെ ശങ്കരൻ തമ്പി ഗ്രന്ഥശാലയിൽ നിന്നു ധാരാളം പുസ്തകങ്ങൾ വായിച്ചു.
തിരുവനന്തപുരം കോളേജിൽ നിന്നും ബി.എ ഓണേഴ്സ് പാസായി.
ബോംബെയിൽ നിയമ പഠനത്തിനായി പോയെങ്കിലും ക്ഷയ രോഗ പീഡയാൽ ഉപേക്ഷിച്ചു.
വീണ്ടും ബി.എല്ലിന് തിരുവനന്തപുരത്ത് ചേർന്നു.
പരീക്ഷ എഴുതാൻ കഴിഞ്ഞില്ല.
പുരോഗമന സാഹിത്യം മലയാളത്തിൽ സജീവമാകാൻ തുടങ്ങിയ കാലത്താണ് പുളിമാന കഥകളെഴുതിത്തുടങ്ങിയത്.
കോളേജ്‌ വിദ്യാഭ്യാസത്തിനുശേഷം നാടകരംഗത്ത്‌ സജീവമായ സാന്നിദ്ധ്യമായിരുന്നു.
നാടകകൃത്ത്‌, അഭിനേതാവ്‌, ഗായകൻ, കഥാകാരൻ എന്നീ നിലകളിൽ പ്രശസ്‌തി നേടി.
മലയാളത്തിലെ ആദ്യത്തെ എക്സ്പ്രഷനിസ്റ്റ് നാടകം എന്നറിയപ്പെടുന്ന ' സമത്വവാദി ' രചിച്ചു.
ഇടവേളയ്ക്കു ശേഷം രോഗമ മൂർച്ഛിച്ചു.
നാഗർകോവിലിലെ ക്ഷയ രോഗാശുപത്രിയിൽ ചിക്ത്സിച്ചെങ്കിലും പൂർണ്ണമായും ഭേദമായില്ല.
ചികിത്സയിലിരിക്കെ 1948 ഫെബ്രുവരി 22-ന്‌ അന്തരിച്ചു.
കൃതികൾ പുളിമാന കൃതികൾ കാമുകി സമത്വവാദി (നാടകം) സമത്വവാദിയും മറ്റു കൃതികളും കൃതികളുടെ പുനഃപ്രസിദ്ധീകരണം കേരള സാഹിത്യ അക്കാദമിയുടെ നേതൃത്വത്തിൽ നടന്ന പുളിമാന കൃതികളുടെ പ്രകാശനം
2024 ൽ കേരള സാഹിത്യ അക്കാദമി പുളിമാന കൃതികൾ സമത്വവാദിയും മറ്റു കൃതികളും എന്ന പേരിൽ പുന പ്രകാശനം ചെയ്തു.
കൊല്ലം ചവറ വികാസിൽ വച്ചു നടന്ന പുസ്തക പ്രകാശനത്തിൽ കവി കെ.എസ്. പിള്ള ഡോ. എം.എ സിദ്ദീഖിനു നൽകി.
അവലംബം ↑ ↑ പുറം കണ്ണികൾ പുളിമാന - പ്രൊഫ. എൻ. കൃഷ്ണപിളള
പുളിയംപറമ്പ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലപ്പുറത്തെ കൊണ്ടോട്ടിക്കടുത്തു സ്ഥിതി ചെയ്യുന്ന ഒരു കൊച്ചു ഗ്രാമമാണ് പുളിയംപറമ്പ് .
അറുനൂറോളം കുടുമ്പങ്ങൾ തിങ്ങി താമസിക്കുന്ന പുളിയംപരംബിൽ യുവാക്കൾ നേത്ര്വത്വം കൊടുക്കുന്ന പല സാംസ്കാരിക ക്ലബുകളും ഉണ്ട്.
അതു പോലെ തന്നെ വിശാലമായി കിടക്കുന്ന പുളിയംപറമ്പിൽ തലയുയർത്തി നിൽക്കുന്ന ജുമാ മസ്ജിദും, മദ്രസകളും, ലൈബ്രറി, പോസ്റ്റ്‌ ഓഫീസ്, ഗ്രാമിൻ ബാങ്ക്, മറ്റുള്ള പല സ്ഥാപനങ്ങളും തിങ്ങി നിൽക്കുന്നു പുളിയംപറമ്പിൽ.
പിന്നെ ജനങ്ങൾക്ക്‌ ഉപകാരപ്രദമായ പള്ളികുളവും ( സ്ത്രീകൾക്ക് വേറെ , പുരുഷന്മാർക്ക് വേറെ , മൃഗങ്ങൾക്ക് വേറെ , വുളുവിന് വേറെ അങ്ങനെ നാളായി തിരിച്ചിരിക്കുന്ന പള്ളികുളവും )  ചെറിയ കുട്ടികൾക്ക് വേണ്ടി അംഗൻവാടി, അത് പോലെ വലിയവർക്കു കളിക്കാനായി വലിയ ഗ്രൌണ്ടും ഉണ്ട് .
( രായിൻ മമ്മദ് മെമ്മോറിയൽ ഗ്രൌണ്ട് ) .
പുളിയക്കോട്
മലപ്പുറം ജില്ലയിലെ ഏറനാട് മണ്ഡലത്തിൽ കുഴിമണ്ണ പഞ്ചായത്തിലുള്ള കിഴിശേരിക്കും, കാവനൂരിനും ഇടയിൽ സ്ഥിതി ചെയ്യുന്ന  ഒരു ഗ്രാമമാണ് പുളിയക്കോട് .
യഥാർത്ഥത്തിൽ പുളിയക്കോട് എന്നുള്ളത് എല്ലാ ചെറു ഗ്രാമങ്ങളും കൂടിയാലുള്ള പേരാണെങ്കിലും പുളിയക്കോട് എന്നാ നാമം മേല്പറഞ്ഞ കിഴിശേരിക്കും, കാവനൂരിനുമിടയിലുള്ള ആക്കപ്പറമ്പ് , സ്കൂൾപടി എന്നീ സ്ഥലങ്ങളുമായിട്ടാണ് കൂടുതൽ അറിയപ്പെടുന്നത്.
പുളിമാത്ത്
പുളിമാത്ത് , തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്തായ പുളിമാത്തിന്റെ ഭാഗമാണ്.
പുളിയനം ഇംഗ്ലീഷ് വിലാസം https://ml.wikipedia.org/wiki/Puliyanam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(നവംബർ 2010) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
9°52′12″N 76°18′51″E ﻿ / ﻿ 9.87000°N 76.31417°E ﻿ / 9.87000; 76.31417 കേരളത്തിൽ എറണാകുളം ജില്ലയിലെ അങ്കമാലി നഗരത്തിനു അടുത്തുള്ള ഒരു ഗ്രാമം ആണ് പുളിയനം .
സ്ഥല നാമമായി ബന്ധപ്പെട്ടു രണ്ട് ഐതിഹ്യങ്ങളാണ് പ്രധാനമായും ഉള്ളത്.
പണ്ട് ഇവിടം പുലി വിഹാരിച്ചിരുന്ന വന ഭൂമി  ആയതു കൊണ്ട് ഈ പ്രദേശം  പുലിവനം എന്നു അറിയപ്പെട്ടിരുന്നു എന്നും, പിന്നീട് പുലിവനം രൂപമാറ്റം സംഭവിച്ചു പുളിയനം ആയി എന്നതാണു ഒരു ഐതിഹ്യം.
പുളി മരം ധാരാളം ഉള്ള സ്ഥലമായതു കൊണ്ടു പുളിവനം പുളിയനം രൂപാന്തരം സംഭവിച്ചു പുളിയനം  ആയി എന്നതാണു രണ്ടാമത്തെ  ഐതിഹ്യം.
പുളിയനം അങ്കമാലി നഗരത്തിനു 11 കി.
മി കിഴക്ക് ദിക്കായും കൊച്ചി അന്താരാഷ്ട വിമാനത്താവളത്തിനു 6 കി.
മി വടക്കായും സ്ഥിതി ചെയ്യുന്നു.
അങ്കമാലിയാണു അടുത്തുള്ള തീവണ്ടി നിലയം.
ചാലക്കുടിപ്പുഴയും മാഞ്ഞാലി തോടും ജല സമൃദ്ധമാക്കുന്ന പുളിയനത്തെ പ്രമുഖ കൃഷി നെല്ല് അണ്.
കൂടാതെ റബ്ബർ , വാഴ തുടങ്ങിയവയും ഉണ്ട്.
കരിങ്കല്ലിനു പേരു കേട്ട സ്ഥലമാണു പുളിയനം.
പല പ്രമുഖ ക്ഷേത്രങ്ങളുടേയും ശിലാശില്പങ്ങളും നിർമ്മിച്ചിരിക്കുന്നത് പുളിയനം കല്ലുകളാണ്.
പുളിയനത്തിലെ  കല സാംസ്ക്കാരിക പ്രവർത്തനങ്ങൾ പ്രസിദ്ധമാണ് .
ഗവണ്മെന്റ് ഹയർസെക്കണ്ടറി സ്കൂൾ , സെന്റ് ഫ്രാൻസീസ് ലോവർ പ്രൈമറി സ്കൂൾ, ദേശസേവിനി ഗ്രാമീണ വായനശാല , കലാമണ്ഡലം ഹൈദർ അലി സ്മാരക കഥകളി സമിതി , യുനൈറ്റഡ് കലാകായിക സമിതി, നവധാര  സമിതി, സ്നേഹ സാംസ്ക്കാരിക നിലയം തുടങ്ങിയവ പുളിയനത്തു സ്ഥിതി ചെയ്യുന്നു .
പുളിനെല്ലി ഇംഗ്ലീഷ് വിലാസം https://ml.wikipedia.org/wiki/Otaheite_gooseberry
ചട്ടിയിൽ കായ്ച്ച്‌ നിൽക്കുന്ന പുളിനെല്ലി(അരിനെല്ലി)
സാധാരണ കാണപ്പെടുന്ന നെല്ലിക്കയെക്കാൾ പുളിരസം ഉള്ളതും നല്ല പച്ചനിറത്തിൽ കുലകളായി ഉണ്ടാകുന്നവയുമാണ്‌ പുളിനെല്ലി .
അരിനെല്ലി , ചതുരനെല്ലി , ശീമനെല്ലി , നെല്ലിക്കാപ്പുളി , നെല്ലിപ്പുളി എന്നിങ്ങനെയും, നക്ഷത്രത്തിന്റെ രൂപസാദൃശ്യമുള്ളതിനാൽ  നക്ഷത്രനെല്ലി എന്നും ഇതറിയപ്പെടുന്നു.
ഫിലാന്തസ് അസിഡസ് എന്നാണ്‌ ശാസ്ത്രീയനാമം.
മഡഗാസ്കറാണ്‌ ഇതിന്റെ ജന്മദേശം.
കേരളത്തിൽ നന്നായി വളരുന്നുണ്ട്.
ഏകദേശം 9 മീറ്റർ വരെ പൊക്കത്തിൽ വളരുന്ന പുളിനെല്ലി ഒരു നിത്യഹരിത സസ്യമാണ്‌.
എല്ലായ്പ്പോഴും ഇലകൾ കാണപ്പെടുന്ന ഈ സസ്യത്തിൽ, പ്രധാന തണ്ടിന്റെ അറ്റത്തായി ഉപശിഖരങ്ങൾ ഉണ്ടാകും.
ഇലകൾ ഇലത്തണ്ടുകളിൽ ഇരുവശത്തും നിരയായി കാണപ്പെടുന്നു.
ഇലകൾക്ക് മുകൾ ഭാഗം കടും പച്ചയും അടിഭാഗം നീലകലർന്ന പച്ചനിറവുമാണ്‌ ഉണ്ടാകുക.
ഇലത്തണ്ടുകൾക്ക് ഇടയിൽ നിന്നും കുലകളായി ചെറിയ പൂക്കൾ വെള്ള നിറത്തിൽ കാണപ്പെടുന്നു.
കായ്‌കൾ മിനുസമുള്ളതും പച്ചനിറത്തിലും ഏഴോ എട്ടോ വരിപ്പുകളോടെ ഉണ്ടാകുന്നു .
മിക്കവാറും എല്ലാത്തരം മണ്ണിലും പുളിനെല്ലിമരം വളരും.
കളിമണ്ണിൽ കുമ്മായമോ , കമ്പോസ്റ്റോ മേൽമണ്ണുമായി കലർത്തിയും മണലിൽ ജൈവളങ്ങൾ ചേർത്തു പാകപെടുത്തിയും  തൈകൾ നടാവുന്നതാണ്‌.
വിത്തുമുളപ്പിച്ചും തണ്ടുകൾ മുറിച്ചുനട്ടും പതിവയ്‌ച്ചും പുളിനെല്ലിയുടെ പുതിയ തൈകൾ ഉണ്ടാക്കിയെടുക്കാം.
പുതിയ തൈകൾ വേരോടുന്നതുവരെ ജലസേചനം നടത്തിയാൽ മതി.
അതിനുശേഷം തൈകളുടെ ചുവട്ടിൽ പുതയിട്ട് ഈർപ്പം നിലനിർത്തിയാൽ മതി.
ഇടയ്‌ക്കു വളം നൽകുന്നത്‍ നല്ലതുപോലെ കായ്‌ഫലം നൽകുന്നതിനും വേഗത്തിൽ വളരുന്നതിനും‌‌ സഹായകമാണ്‌ .
പ്രധാനമായും രണ്ട് വിളവെടുപ്പുകാലമാണ്‌ ദക്ഷിണേന്ത്യൻ സംസ്ഥാനങ്ങളിൽ പുളിനെല്ലിക്കുള്ളത്.
ഏപ്രിൽ - മേയ് , ഓഗസ്റ്റ് - സെപ്റ്റംബർ .
അവലംബം 1 2 3 കർഷകശ്രീ മാസിക ഡിസംബർ 2007 ലെ സുരേഷ് മുതുകുളത്തിന്റെ ലേഖനം.
താൾ 41 കുറിപ്പുകൾ ഇതും കാണുക നെല്ലിക്ക വിക്കിസ്പീഷിസിൽ Phyllanthus acidus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചിത്രശാ‍ല പുളിനെല്ലിക്കയുടെ ചിത്രങ്ങൾ പുളിനെല്ലി മരവും കായ്‌കളും പുളിനെല്ലിക്ക നെല്ലിക്കാപ്പുളി അരിനെല്ലിക്ക
പുളിയച്ചാർ
മധുരവും പുളിയുമുള്ള ഒരു ഭക്ഷണ പദാർത്ഥമാണ് പുളിയച്ചാർ .
സാധാരണയായി കറുപ്പു നിറത്തിലുള്ള ഇവ മിഠായി കടകളിൽ വിൽപ്പന നടത്തിയിരുന്നു.
ചെറിയ കുട്ടികളുടെ  ഇഷ്ടവിഭങ്ങളിലൊന്നാണിത്.
അവലംബം ഇതും കാണുക അച്ചാർ ഇന്ത്യൻ ഭക്ഷണവിഭവങ്ങൾ ഇന്ത്യൻ മധുരപലഹാരങ്ങളുടെ പട്ടിക
പുളിയറ
കേരള അതിർത്തിയിൽ സ്ഥിതി ചെയ്യുന്ന തമിഴ്‌നാട്ടിലെ ഒരു പ്രദേശമാണ് പുളിയറ.
തിരുനെൽവേലി ജില്ലയിലുള്ള പുളിയറയ്ക്ക് ഏറ്റവും അടുത്തുള്ള പട്ടണം ചെങ്കോട്ടയാണ്.
മുൻപ് തിരുവിതാംകൂറിന്റെ ഭായമായിരുന്ന ഇവിടം ഭാഷാടിസ്ഥാനത്തിലുള്ള സംസ്ഥാനരൂപീകരണത്തെത്തുടർന്ന് തമിഴ്‌നാട്ടിലായി.
ദേശീയ പാത 744ഉം കൊല്ലം ചെങ്കോട്ട റെയിൽ‌പാതയും ഇതുവഴി കടന്ന് പോകുന്നു.
ആര്യങ്കാവ് ചുരമിറങ്ങി വന്ന് പുളിയറയിലെത്തുമ്പോൾ ഭൂപ്രകൃതിക്ക് പൊടുന്നനെ മാറ്റമുണ്ടാകും.
ദേശീയപാതയിൽ പുളിയറയിൽ എസ്. രൂപത്തിൽ ഒരു വളവുണ്ട്.
ഭാവന ചിഖാലിയ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഗുജറാത്തിലെ ജുനാഗഡ് പാർലമെന്റ് നിയോജകമണ്ഡലത്തിൽ നിന്നും ലോക്സഭയിലേയ്ക്ക്  1991 മുതൽ 2004 വരെ തുടർച്ചയായി നാലു പ്രാവശ്യം ആദ്യ വനിതയായിരുന്നു ഭാവന ചിഖാലിയ Bhavna Chikhalia ( ഗുജറാത്തി : ભાવના ચીખલિયા ‎ ; 14 February 1955 – 28 June 2013) .
സംസ്ഥാന മന്ത്രിസഭയിലെ പാർലമെന്ററി കാര്യം, വിനോദസഞ്ചാരം, സാംസ്കാരികം എന്നീ വിഭാഗങ്ങളിൽ മന്ത്രിയായും പ്രവർത്തിച്ചിട്ടുണ്ട്.
കൂടാതെ ഭാരതീയ ജനതാ പാർട്ടിയുടെ പാർലമെന്ററി വിങ് സെക്രട്ടറിയായീ 1993 മുതൽ 1996 വരെ പ്രവർത്തിച്ചിട്ടുണ്ട്.
പാർട്ടിയുടെ വിപ്പായും 1998-ൽ പാർട്ടിയുടെ വൈസ് പ്രസിഡന്റായും 1999 മുതൽ 2002 വരെ റെയിൽ‌വേ കണ്വെൻഷൻ കമ്മറ്റിയുടെ ചെയർപേഴ്സണായും പ്രവർത്തിച്ചിട്ടുണ്ട്.
ഭാവന രാധാകൃഷ്ണൻ
ഒരു കർണ്ണാടക സംഗീതജ്ഞയും മലയാളി പിന്നണി ഗായികയുമാണ് ഭാവന രാധാകൃഷ്ണൻ .
കളിയാട്ടത്തിലെ 'എന്നോടെന്തിനീ പിണക്കം' എന്ന ഗാനത്തിനു ഇവർക്ക് 1997ൽ മികച്ച ഗായകർക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചു.
കേരള സർവ്വകലാശാലയിൽ നിന്നും സംഗീതത്തിൽ ഡോക്ടറേറ്റ് നേടിയ ഭാവന, നിലവിൽ കൊല്ലം എസ്.എൻ. കോളേജിൽ അസോസിയേറ്റ് പ്രഫസറായി ജോലി നോക്കുന്നു.
ഭാവികം (അലങ്കാരം)
സംഭവിച്ച കാര്യങ്ങളെയോ ഇനി വരാനിരിക്കുന്ന കാര്യങ്ങളെയോ വർത്തമാനകാലപ്രതീതി തോന്നിപ്പിക്കാറുണ്ട്.
മനുഷ്യമനസ്സിൽ ഉണ്ടാകുന്ന ഇത്തരം പ്രത്യേകതകളുടെ ഭാവാവിഷ്കാരത്തിനാണ്‌ ഭാവികം എന്ന അലങ്കാരം ഉപയോഗിക്കുന്നത്.
ലക്ഷണം പ്രത്യക്ഷാനുഭവം ഭൂതം
ഭാവികൾക്കിഹ ഭാവികം കാവ്യാലങ്കാരങ്ങൾ
ഭാവന (നടി) ഇംഗ്ലീഷ് വിലാസം https://ml.wikipedia.org/wiki/Bhavana_Menon
ദക്ഷിണേന്ത്യയിലെ ഒരു ചലച്ചിത്ര താരമാണ്‌ ഭാവന ബാലചന്ദ്രൻ .
മലയാളം , തമിഴ് , തെലുഗു എന്നീ ഭാഷകളിലായി അഭിനയിച്ചുകൊണ്ടിരിക്കുന്നു.
സം‌വിധായകൻ കമലിൻറെ നമ്മൾ എന്ന സിനിമയിൽ അഭിനയിച്ചുകൊണ്ടാണ്‌ ചലച്ചിത്ര രംഗത്ത് തുടക്കംകുറിച്ചത്.
യഥാർത്ഥ പേര് കാർത്തിക എന്നാണ്.
ഒരു പതിറ്റാണ്ടിലേറെയായി അഭിനയരംഗത്തുള്ള ഭാവന, അറുപതിലധികം ചിത്രങ്ങളിൽ അഭിനയിച്ചിട്ടുണ്ട്.
കന്നഡ സിനിമ നിർമ്മാതാവായ നവീനും ഭാവനയുമായുള്ള വിവാഹം 2018 ജനുവരി 23 നു നടന്നു.
മലയാളചലച്ചിത്ര രം‌ഗത്തെ അസിസ്റ്റന്റ് ഛായഗ്രാഹകനായ ജി. ബാലചന്ദ്രമേനോന്റെയും പുഷ്പയുടേയും മകളാണ് ഭാവന.
1986 ജൂൺ 6 -ന് തൃശ്ശൂരിലാണ് ജനനം.
സഹോദരൻ ജയദേവ് കാനഡയിൽ ജീവിക്കുന്നു.
പുതുമുഖങ്ങളെ വച്ച് കമൽ സം‌വിധാനം ചെയ്ത നമ്മൾ എന്ന ചിത്രത്തിൽ സിദ്ധാർഥ് , ജിഷ്ണു , രേണുക മേനോൻ എന്നീ  പുതുമുഖങ്ങളോടൊപ്പമായിരുന്നു പതിനാറാം വയസ്സിൽ ഭാവനയുടെ ചലച്ചിത്രാഭിനയത്തിൻറെ തുടക്കം.
താരതമ്യേനെ സാമ്പത്തികവിജയം നേടിയ ഈ ചിത്രത്തിനുശേഷം ഭാവനക്ക് ഏറെ അവസരങ്ങൾ മലയാളത്തിൽ കിട്ടി.
മലയാളത്തിലെ ഒട്ടു മിക്ക മുൻ നിര നായകന്മാരുടെ കൂടെയും ഭാവന അഭിനയിച്ചിട്ടുണ്ട്.
മോഹൻലാൽ , മമ്മൂട്ടി , സുരേഷ് ഗോപി , ദിലീപ് , ജയറാം , പൃഥ്വിരാജ് , കുഞ്ചാക്കോ ബോബൻ , ജയസൂര്യ എന്നിവർ ഇതിൽ പെടും.
2003ൽ വിജയമായിരുന്ന CID മൂസ , ക്രോണിക് ബാച്ചലർ " എന്നീ ചിത്രങ്ങളിലും ഭാവന അഭിനയിച്ചു.
2004-ലെ ഭാവനയുടെ ചിത്രങ്ങളായ യൂത്ത് ഫെസ്റ്റിവൽ , പറയാം , ബം‌ഗ്ലാവിൽ ഔത , എന്നിവ പരാജയങ്ങളായിരുന്നു.
2005 ൽ വീണ്ടും ചില നല്ല ചിത്രങ്ങളായ ദൈവനാമത്തിൽ , നരൻ എന്നിവ ഭാവനക്ക് ലഭിച്ചു.
ഇതിൽ ദൈവനാമത്തിൽ എന്ന സിനിമയിൽ അഭിനയിച്ചതിന് കേരളസംസ്ഥാന സർക്കാറിന്റെ രണ്ടാമത്തെ മികച്ച നടിക്കുള്ള പുരസ്കാരം ലഭിച്ചു 2006 ഭാവന രണ്ട് സിനിമകളിൽ അഭിനയിച്ചു.
ചിന്താമണി കൊലക്കേസ് , ചെസ്സ് എന്നിവയായിരുന്നു അവ‍.
തമിഴിൽ ഭാവന അഭിനയിച്ച ആദ്യ സിനിമ കൂടൽ നഗർ പുറത്തിറങ്ങിയില്ല.
പക്ഷേ പിന്നീട് 2007 അതു പുറത്തിറങ്ങി.
ഭാവനയുടെ ആദ്യം റിലീസ് ചെയ്ത തമിഴ് സിനിമ ചിത്തിരം പേസുതെടീ ആയിരുന്നു.
ഇതു തമിഴിൽ വിജയിച്ച  ഒരു സിനിമയായിരുന്നു .
അതിനു ശേഷം തമിഴിലും തെലുങ്കിലും ധാരാളം അവസരങ്ങൾ ഭാവനക്ക് ലഭിച്ചു തുടങ്ങി.
2010ൽ പുനീത് രാജ്കുമാറിനോടൊപ്പം വൻ വിജയമായിരുന്ന ജാക്കിയിലൂടെ കന്നടയിൽ തുടക്കം കുറിച്ചു.
പിന്നീട് ഈ ചിത്രത്തിന്റെ വമ്പൻ വിജയത്തെ തുടർന്ന് ഇത് തെലുങ്കിലും മലയാളത്തിലും മൊഴിമാറ്റം ചെയ്യപ്പെട്ടു.